Tinejdžerska košarkaška senzacija Luka Dončić "kao mator" je odigrao i polufinale plej-ofa Evrolige protiv CSKA, ubacio 16 poena, dodao 7 skokova i dve asistencije za plasman Madriđana na meč za trofej protiv Fenerbahčea.

>>> Dončić rastužio Ruse i pripretio Srbima, Real će protiv Fenera igrati za evropsku titulu! (VIDEO)

Slovenac, koga možda poslednji put gledamo na evropskim terenima pre selidbe u NBA, posle meča je pričao o predstojećem okršaju sa Obradovićevim timom, ali i o tome gde bi možda mogao da nastavi karijeru.

- Čeka nas jako teška utakmica, Fener ima odličnu ekipu, odličnog trenera, odličnu publiku, biće mnogo teško - kaže Luka.

Na pitanje Telegrafa da li bi, da može da bira, igrao sa nekim srpskim igračem ili igrao za spskog trenera, šta bi od toga izabrao - odgovorio je:

- Teško pitanje... Svi znamo ko je Željko, tu je i Saša Đorđević, puno je tu dobrih trenera, a sa srpskim igačem, igrao bih sa Bogdanovićem, prijatelji smo, on je ekstra igrač.

Znači Bogdanović pre Kokoškova? (u prevodu: Sakramento pre Finiksa)

- To se ne zna, videćemo...

POSLUŠAJTE KOMPLETNU IZJAVU DONČIĆA U VRHU TEKSTA

VIDEO: Poslušajte i šta su Rejes, Rendolf i Kerol rekli posle plasmana u finale

VIDEO: Pogledajte najvažnije momente sa utakmice Real Madrid - CSKA Moskva

(Telegraf.rs)